Ret og pligt - ledighedsperiode : Cases til dagpenge » Sociale Rettigheder\nRet og pligt - ledighedsperiode\naf Louise Schelde » ons sep 05, 2012 6:24 pm\nAnkestyrelsen har truffet afgørelse om ret og pligt i en ledighedsperiode. For yderligere information læs principafgørelse nummer 132-12.\nEn ledig, der modtager arbejdsløshedsdagpenge, har pligt til at tage imod tilbud i hele ledighedsperioden, og har ret til/krav på et nyt tilbud, hver gang der har været seks måneders sammenlagt ledighed.\nDen ledige har pligt til at tage imod tilbud i hele ledighedsperioden. Det følger af § 84, stk. 1, i lov om en aktiv beskæftigelsesindsats.\nRet til tilbud\nHvis den ledige er omfattet af persongruppen i § 89, stk. 1, skal den ledige mindst påbegynde et nyt tilbud, hver gang der har været seks måneders ledighed.\nReglen betyder ikke, at den ledige må afvise tilbud, indtil der har været seks måneders ledighed.\n§§ 84 og 89 vedrører personer, som modtager dagpenge efter lov om arbejdsløshedsforsikring, m.v.\nAnkestyrelsen har antaget sagen for at afklare, hvordan beskæftigelsesindsatslovens § 84 om pligt til at tage imod tilbud i hele ledighedsperioden skal fortolkes, sammenholdt med beskæftigelsesindsatslovens § 89 om ret og pligt til at påbegynde nyt tilbud efter seks måneders sammenlagt ledighed.\n§ 84, stk. 1, i lov om en aktiv beskæftigelsesindsats fastslår, at den ledige på arbejdsløshedsdagpenge har pligt til at tage imod tilbud i hele ledighedsperioden.\nEfter § 89, stk. 1, i lov om en aktiv beskæftigelsesindsats har den ledige på arbejdsløshedsdagpenge, der har afsluttet første tilbud, ret og pligt til at påbegynde et nyt tilbud efter seks måneders sammenlagt ledighed.\nLovbemærkningerne til § 89, stk. 1 henviser til § 32 e for ledige under 25 år, og § 33, stk. 5, for ledige over 25 år i den nu ophævede lov om en aktiv arbejdsmarkedspolitik. Efter disse bestemmelser havde den ledige ret til tilbud, hver gang den ledige havde modtaget offentlige forsørgelsesydelser i sammenlagt 6 måneder.\nEfter § 30 i lov om en aktiv arbejdsmarkedspolitik, som er afløst af § 84, stk. 1 i lov om en aktiv beskæftigelsesindsats, havde den ledige pligt til at tage imod tilbud i hele ledighedsperioden. Den samlede aktivering for den enkelte ledige skulle udgøre mindst 75 procent af aktivperioden.\nDet fremgår af lovbemærkningerne til § 33, stk. 5, som blev indsat i lov om en aktiv arbejdsmarkedspolitik senere end § 30, at principperne om ret og pligt til tilbud opretholdtes, men at kravet om 75 procent aktivering blev ophævet og erstattet af et nyt minimumskrav, hvorefter der var ret til tilbud efter sammenlagt seks måneders ledighed.\nAfgørelse i din sag om fortolkningen af § 84 i lov om en aktiv beskæftigelsesindsats, sammenholdt med § 89 i lov om en aktiv beskæftigelsesindsats.\nAnkestyrelsens Beskæftigelsesudvalg har i møde truffet afgørelse i din sag om fortolkningen af § 84 i lov om en aktiv beskæftigelsesindsats, om pligt til at tage imod tilbud i hele ledighedsperioden, sammenholdt med § 89 i lov om en aktiv beskæftigelsesindsats, om ret og pligt til at påbegynde nyt tilbud efter 6 måneders sammenlagt ledighed.\n• Du har pligt til at tage imod tilbud i hele ledighedsperioden.\nVi har alene behandlet spørgsmålet om din pligt til at tage imod tilbud.\nAnkestyrelsens Beskæftigelsesudvalg vurderer, at du har pligt til at tage imod tilbud i hele ledighedsperioden.\nEfter § 84, stk. 1, i lov om en aktiv beskæftigelsesindsats har den ledige pligt til at tage imod tilbud i hele ledighedsperioden.\nEfter § 89, stk. 1, i lov om en aktiv beskæftigelsesindsats har den ledige, der har afsluttet første tilbud, ret og pligt til at påbegynde et nyt tilbud efter 6 måneders sammenlagt ledighed.\nVi vurderer, at § 89, stk. 1, i lov om en aktiv beskæftigelsesindsats er en minimumsregel, som skal fortolkes i overensstemmelse med § 84, stk. 1, i lov om en aktiv beskæftigelsesindsats, således at du har pligt til at tage imod tilbud i hele ledighedsperioden.\nVi har lagt vægt på, at lov om en aktiv beskæftigelsesindsats har afløst lov om en aktiv arbejdsmarkedspolitik. Lov om en aktiv arbejdsmarkedspolitik er ikke længere gældende.\nLovbemærkningerne til § 89, stk. 1, i lov om en aktiv beskæftigelsesindsats henviser til § 32 e, for ledige under 25 år, og § 33, stk. 5, for ledige over 25 år, i lov om en aktiv arbejdsmarkedspolitik. Efter disse bestemmelser havde den ledige ret til tilbud, hver gang den ledige havde modtaget offentlige forsørgelsesydelser i sammenlagt 6 måneder.\nEfter § 30 i lov om en aktiv arbejdsmarkedspolitik, som er afløst af § 84, stk. 1, i lov om en aktiv beskæftigelsesindsats, havde den ledige pligt til at tage imod tilbud i hele ledighedsperioden. Den samlede aktivering for den enkelte ledige skulle udgøre mindst 75 procent af aktivperioden.\nDet fremgår af lovbemærkningerne til § 33, stk. 5, som blev indsat i lov om en aktiv arbejdsmarkedspolitik senere end § 30, at principperne om ret og pligt til tilbud opretholdtes, men at 75 procent-kravet ophævedes og erstattedes af et nyt minimumskrav, hvorefter der var ret til tilbud efter sammenlagt 6 måneders ledighed.\nVi vurderer, at § 33, stk. 5, i lov om en aktiv arbejdsmarkedspolitik var en minimumsregel, på trods af at dette ikke fremgik direkte af bestemmelsens ordlyd.\nVi har lagt vægt på, at det fremgår af lovbemærkningerne til bestemmelsen, at der var tale om et minimumskrav.\nVi vurderer, at § 89, stk. 1, i lov om en aktiv beskæftigelsesindsats ligeledes er en minimumsregel, på trods af at dette ikke fremgår direkte af bestemmelsens ordlyd.\nVi har lagt vægt på, at § 89, stk. 1, i lov om en aktiv beskæftigelsesindsats har afløst § 33, stk. 5, i lov om en aktiv arbejdsmarkedspolitik, samt at lovbemærkningerne til § 89, stk. 1, i lov om en aktiv beskæftigelsesindsats henviser til denne bestemmelse.\nAt der er indsat en bestemmelse om, at den ledige har pligt til tilbud senest efter 6 måneders sammenlagt ledighed kan ikke ændre herved.\nBestemmelsen i § 89, stk. 1, i lov om en aktiv beskæftigelsesindsats giver således den ledige ret og pligt til tilbud, senest efter 6 måneders sammenlagt ledighed.\nDa bestemmelsen i § 89, stk. 1, i lov om en aktiv beskæftigelsesindsats er en minimumsregel, er det vores vurdering, at den skal fortolkes i overensstemmelse med § 84, stk. 1, i lov om en aktiv beskæftigelsesindsats, således at den ledige har pligt til at tage imod tilbud i hele ledighedsperioden, og således at tilbuddet skal gives senest efter 6 måneders sammenlagt ledighed.\nDu har i klagen blandt andet anført, at der i ordlyden af § 89, stk. 1, i lov om en aktiv beskæftigelsesindsats hverken står ”senest” eller andet, der kan begrunde, at bestemmelsen skal fortolkes som en minimumsregel.\nVi bemærker, at det anførte er indgået ved sagens behandling men ikke kan føre til en ændret vurdering. Vi henviser til begrundelsen for afgørelsen.\nDu har endvidere anført, at § 89, stk. 1, i lov om en aktiv beskæftigelsesindsats er en nyere regel end § 84 i lov om en aktiv beskæftigelsesindsats, samt at § 89, stk. 1, er en speciel regel i forhold til § 84. § 89, stk. 1, går derfor forud for § 84.\nDet er korrekt, at § 33, stk. 5, i lov om en aktiv arbejdsmarkedspolitik, som svarer til bestemmelsen i § 89, stk. 1, i lov om en aktiv beskæftigelsesindsats, er en nyere bestemmelse end § 30 i lov om en aktiv arbejdsmarkedspolitik, som svarer til § 84 i lov om en aktiv beskæftigelsesindsats.\nDet er dog vores vurdering, at § 89, stk. 1, i lov om en aktiv beskæftigelsesindsats er en minimumsregel, som skal fortolkes i overensstemmelse med § 84 i lov om en aktiv beskæftigelsesindsats, og der er derfor ikke tale om, at § 89, stk. 1, går forud for § 84.\nVi henviser til begrundelsen for afgørelsen i øvrigt."


Det var på Louisiana, at Tal R fik sin museumsdebut for godt 20 år siden. Sidste år vendte han tilbage på museet i den store retrospektive udstilling Academy of Tal R, der bl.a. viste serien Habakuk. Med støtte fra Ny Carlsbergfondet kan museet tilføje ét af seriens malerier til dets voksende Tal R-samling.\nKolbojnik og det moderne liv\nSiden Tal R brød igennem på den danske såvel som internationale kunstscene, da han blot var studerende på Det Kgl. Danske Kunstakademi, har han været bemærket for sin idiosynkratiske og legende tilgang. Skønt han kan betragtes som en arvtager til den modernistiske malerkunst og sammenlignes med kanoniske kunstnere som Henri Matisse og Paul Klee, har Tal R ikke desto mindre etableret en helt unik og humoristisk stil, der frit og fabulerende bruger en lang række teknikker og materialer.\nSelv har Tal R beskrevet sin metode med ordet ”kolbojnik”, der på jiddisch refererer til ordet ”rester”, for han henter motiverne fra høj- som lavkultur. Som en slags samler ophober Tal R alt fra tegneseriefigurer og pornografi til kunsthistoriske referencer og fremstiller det hele i en kaotisk og ofte surreal sammenblanding, hvor forholdet mellem figur, skala, rum og perspektiv altid er til forhandling. Men hvor hektiske kompositionerne end er, bevarer kunstneren en høj grad af genkendelighed, for hans motiver består af ikoner og scener fra det moderne liv.\nTal Rs tidlige værker er især kakofoniske og sammensatte. I den nye serie Habakuk benytter han sig af signatur-teknikker som f.eks. blandingen af pigment og harelim, der giver en mat og lysende overflade. Men stemningen er anderledes rolig og kompositionen mere sirlig. Museets nye maleri måler tre gange fem meter. Baggrunden består af en række lodrette felter, der varierer fra lyseblå til sort. Hele forgrunden er domineret af lignende felter, der tilsammen forestiller en togvogn. I nederste højre felt af billedet står ”:Habakuk” i formskrift – en bibelsk reference og tilsyneladende kunstnerens kælenavn for sin far.\nFra studerende til internationalt hovednavn\nLouisiana spottede tidligt kunstnerens originalitet og har fulgt Tal Rs karriere tæt fra dens spæde begyndelse i 90erne til i dag. Igennem årene har Louisiana opbygget en betydelig samling af malerier med hovedværker som The Bend (også doneret af Ny Carlsbergfondet). Det er foruden museets komplette samling af grafik, der hele tiden opdateres af kunstneren selv, som løbende afleverer nye arbejder til museet. Som en del af denne samling er Habakuk med til at tegne et nuanceret billede af Tal Rs udvikling, og værket viser samtidig, efter to årtier, at hans maleriske vovemod fortsætter ufortrødent.\nAkryl og pigment på lærred. 300 x 500 cm


iPhone 11 pro max skærm skift pris København - iFIX MOBIL\nSkærm skift (OEM)\t2299Kr\nSkærm skift (AAA Grade)\t1299kr\nBagcover (Glas) skift OEM\t999kr\nBatteri skift\t549kr\nLadestik skift\t599kr\nVolume knap skift\t649kr\nLydløs knap skift\t677kr\nØre højtaler skift 499kr\nMikrofon skift\t599kr\nHøjtaler skift (bundhøjtaler)\t599kr\nFront kamera skift\t799kr\nBag kamera skift 899kr\nVibrator skift\t499kr\nNærhedssensor udskiftning\t899kr\nbag kamera (glas) udskiftning\t499kr\nEr du på jagt efter en professionel smartphone reparatør i København, der kan skærmskifte din iPhone 11 Pro Max uden problemer? Så er IFIX Mobil det oplagte valg!\nDer er bestemt ikke nogen grund til at fortvivle, hvis din iPhone på den ene eller anden måde er blevet beskadiget eller ødelagt. Hos IFIX Mobil udfører vi enhver form for reparation af din iPhone 11 Pro Max til konkurrencedygtige priser.\nI vores professionelle værksted på Nørrebro står vores erfarne teknikere altid beredt til at hjælpe dig med at få fixet din iPhone 11 Pro Max. Vi har over 9 års erfaring i branchen, der sikrer dig udelukkende professionelle løsninger i topkvalitet.\nAlt indenfor iPhone 11 pro max reparationer og udskiftninger\nHos IFIX Mobil er vi eksperter indenfor alle typer iPhone skærm skift, og vi klarer nemt både hardwareskader og softwarefejl af enhver art. Knuste glas og flækkede skærme ser vi ofte som den mest almindelige type skade på smartphones, og derfor har vi også specialiseret os i udskiftninger af især glas og skærme. Vi kan naturligvis også udføre andre former for udskiftninger, herunder udskiftning af batteri, mikrofon, højtaler m.fl.\nLæs mere om vores forskellige iPhone 11 Pro Max skærm skift pris lige her på siden, hvor du både kan finde yderligere information om de enkelte reparationstyper samt tilhørende priser. Find den reparation, der matcher dit behov og ring til os for at få mere at vide.\nFind effektive reparationer med de bedste reservedele\nDet er vigtigt for os at kunne tilbyde korte reparations- og leveringstider på samtlige af vores reparationer og udskiftninger, så vores kunder hurtigt kan få deres iPhone 11 pro max leveret tilbage igen – nu i meget bedre stand. Hos IFIX Mobil har vi et erklæret mål om at kunne fixe din iPhone på under 20 min. alt afhængig af, hvilke og hvor mange skader det drejer sig om. Derfor kan du heller ikke booke eller bestille tid, da vi bestræber os på at færdiggøre reparationen allerede, mens du venter på vores værksted.\nEr du tvivl om, hvad der er galt med din iPhone 11 pro max, er vores dygtige medarbejdere altid klar til at hjælpe dig og rådgive om mulige løsninger. Du har desuden altid mulighed for at gratis fejlsøgning og diagnose, samt et gratis og uforpligtende prisoversslag over de forventede udgifter, i forbindelse med reparationen af din iPhone.\nI forbindelse med vores reparationer og udskiftninger anvender vi kun originale kvalitetsreservedele fra vores trofaste leverandører. På den måde er du sikret den meste optimale og holdbare reparation hos os. Derudover får du 12 måneders garanti på tværs af alle reparationer og reservedele.\nFind kvalitetsreparationer til lave priser her hos IFIX Mobil og få samtidig høj personlig service med i købet.\nKontakt i dag og få et godt tilbud på din iPhone 11 pro max, eller besøg vores værksted på Nørrebro i hjertet af København. Her kan du få en god snak og blive meget klogere på dine muligheder.\nHos IFIX MOBIL som har beliggenhed på jagtvej 101 i københavn, ikke så langt fra Nørrebros runddel, kan du altid sikre dig at få en super professionelt reparation på din iPhone 11 pro max om det er skærm udskiftning eller batteri. du er altid velkommen til at slå på tråden for mere info.


VEJLEDNING TIL SAGKYNDIGE I IT-SAGER - PDF\nDownload "VEJLEDNING TIL SAGKYNDIGE I IT-SAGER"\n1 VEJLEDNING TIL SAGKYNDIGE I IT-SAGER\n2 Voldgiftsinstituttet er en non-profit selvejende institution, som virker for at fremme brugen af alternativ tvistløsning herunder særligt voldgift og mediation. Voldgiftsinstituttet bistår desuden voldgiftsretter, domstole og parter med forslag til sagkyndige inden for alle fagområder; herunder på IT-området. Instituttet har et IT-fagudvalg. Medlemmer af udvalget er repræsentanter for de væsentligste IT-organisationer i Danmark: DI ITEK, IT- Branchen, Danske IT-advokater og Dansk IT. Udvalget har bl.a. til opgave at vejlede instituttet om egnede sagkyndige, som instituttet kan bringe i forslag. Instituttet fører på IT-området en liste over personer, som har tilkendegivet interesse i at virke som sagkyndige, og som overfor instituttet har dokumenteret relevante kvalifikationer. Udpegningerne sker på baggrund af vedkommendes kvalifikationer samt uafhængighed og upartiskhed, ligesom instituttet tager hensyn til, om den pågældende aktuelt har den fornødne tid til at påtage sig opgaven. Instituttet vil rette en stor tak til advokat Tom Holsøe og civilingeniør Peter Sørensen for bistand ved udarbejdelsen af denne vejledning. KRONPRINSESSEGADE 28, 3. SAL 1306 KØBENHAVN K TELEFON: TELEFAX:\n3 INDHOLDSFORTEGNELSE Indledning... 4 Voldgiftsinstituttets rolle... 5 Kvalifikation, tilgængelighed, uafhængighed og upartiskhed... 5 Kvalifikationer... 5 Tilgængelighed... 5 Uafhængighed og upartiskhed... 6 Udpegning... 6 Sagens forløb efter udpegningen... 7 Generelt om kommunikation med parterne... 7 Kommunikation med parterne... 8 Kommunikation med voldgiftsretten/retten... 8 Forberedelsen af sagen efter udmeldelse... 9 Typiske punkter til dagsorden:... 9 Evt. besigtigelse Indhentelse af oplysninger fra tredjemand Udarbejdelse af erklæring Formkrav til erklæringen: Fremsendelse af rapporten Supplerende spørgsmål Afhjemling Honorar og sikkerhedsstillelse Tavshedspligt BILAG Bilag 1: Regler for forslag til sagkyndige Bilag 2: Uddrag af Retsplejeloven\n4 INDLEDNING Vejledningen indeholder nærmere oplysninger om spørgsmål, som typisk er relevante for personer, som står over for at blive udpeget eller allerede er blevet udpeget som sagkyndig i voldgiftssager, retssager mv. Den sagkyndiges rolle er at besvare de stillede spørgsmål. Besvarelsen skal ske på grundlag af de fakta, som er relevante og tilgængelige i forhold til de stillede spørgsmål samt den sagkyndiges viden og erfaring. Den sagkyndiges opgave er populært sagt at hjælpe retten/voldgiftsretten med at forstå og bringe klarhed over sagens tekniske problemstillinger. 4\n5 VOLDGIFTSINSTITUTTETS ROLLE Efter anmodning fra en voldgiftsret, domstol eller parterne bringer Voldgiftsinstituttet egnede sagkyndige i forslag. Behandlingen af en sådan anmodning i relation til voldgiftssager ved instituttet sker i overensstemmelse med 20 i instituttets Regler for behandling af voldgiftssager. I andre sager behandles anmodningen i overensstemmelse med Regler for forslag til sagkyndige. De nævnte regelsæt findes på: KVALIFIKATION, TILGÆNGELIGHED, UAFHÆNGIGHED OG UPARTISKHED Før man accepterer at blive bragt i forslag som sagkyndig, skal man gøre sig en række overordnede overvejelser, som der redegøres for i det følgende. Hvis det modtagne skriftlige materiale ikke indeholder de nødvendige informationer til at vurdere dette, skal man bede om supplerende oplysninger, således at der foreligger det nødvendige grundlag til brug for overvejelserne. Kvalifikationer Man skal på baggrund af det modtagne materiale vurdere, om man anser sig for kvalificeret til at påtage sig at besvare de rejste spørgsmål. Vurderingen bør underbygges med relevante referencer om f.eks. uddannelse, praktisk erfaring, tidligere sager som sagkyndig, etc., som typisk er sammenfattet i et detaljeret og opdateret CV. Tilgængelighed Man skal sikre sig, at man inden for rimelig tid kan udarbejde den ønskede erklæring. 5\n6 Ifølge de seneste ændringer fra 2014 i retsplejeloven, som regulerer processen for syn og skøn ved domstolene, anmodes den sagkyndige om at komme med et overslag over, hvornår besvarelsen af parternes spørgsmål kan forventes. Parterne får herefter mulighed for at komme med bemærkninger hertil, hvorefter retten beslutter, om den sagkyndige kan udpeges. Ændringerne indebærer også, at den sagkyndige inden udpegningen skal komme med et overslag over prisen for besvarelsen (se mere nedenfor under honorar). En lignende ordning praktiseres i voldgiftssager ved Voldgiftsinstituttet. Uafhængighed og upartiskhed Instituttet har udarbejdet en standarderklæring om accept og om uafhængighed og upartiskhed, som den sagkyndige skal underskrive forud for udpegningen. Erklæringen indeholder blandt andet en ikke-udtømmende liste med eksempler, som kan give anledning til tvivl om uafhængighed og/eller upartiskhed. Uafhængig betyder, at man ikke må have økonomisk eller personlig interesse i udfaldet af sagen eller de konklusioner, der kan drages fra besvarelsen af spørgsmålene. Upartiskhed betyder, at den sagkyndige ikke må være forudindtaget og at de involverede parter skal behandles lige. På baggrund af ovenstående erklæring om uafhængighed mv. og den sagkyndiges relevante erfaring vil Voldgiftsinstituttet bringe den sagkyndige i forslag. UDPEGNING Udpegningen som sagkyndig foretages formelt af voldgiftsretten eller retten, hvor sagen verserer og den sagkyndig vil enten direkte fra voldgiftsretten/retten eller gennem parterne modtage en skriftlig bekræftelse på udpegningen som sagkyndig i sagen. Den sagkyndige bør ikke gå i gang med at forberede sagen, før udpegningen formelt har fundet sted. Det hænger blandt andet sammen med, at der i almindelighed ikke før dette tidspunkt er nogen beta- 6\n7 lingsforpligtelse for parterne. Det ovenfor nævnte overslag over tid/pris må derfor i sagens natur være af overordnet karakter og afgivet med forbehold for, at overslaget kan ændres, hvis omstændighederne tilsiger dette. I forbindelse med udpegningen fastsættes typisk en frist for besvarelsen af parternes spørgsmål med udgangspunkt i den sagkyndiges overslag over tid. Hvis fristen overskrides skal den sagkyndige redegøre for grunden, og overskridelsen kan indebære, at den sagkyndiges honorar reduceres. Se nærmere under honorar. SAGENS FORLØB EFTER UDPEGNINGEN Arbejdet efter udpegningen omfatter typisk: - Forberedelse og evt. indledende møde med parterne - Evt. besigtigelse - Udarbejdelse af erklæring - Eventuel besvarelse af supplerende spørgsmål - Eventuel afhjemling under et møde i voldgiftsretten/retten GENERELT OM KOMMUNIKATION MED PARTERNE Den sagkyndiges arbejde skal være gennemsigtigt. Al kommunikation til og fra den sagkyndige skal tilgå alle parter. Den sagkyndiges anmodning om f.eks. supplerende materiale, driftsrapporter, fejlrapporter, dokumentation mv. skal alle parter orienteres om. Hvis den sagkyndige modtager materiale fra en part, skal den sagkyndige sikre sig, at dette også er sendt til den anden part. Den sagkyndige bør indledningsvist sikre sig, hvem der er adressater i sagen og eventuelt udarbejde en liste med relevante adresser, som kan anvendes til at kommunikere med parterne. Som udgangspunkt bør det kun være parten selv og dennes juridiske rådgiver(e), som modtager kommunikation fra den sagkyndige, men 7\n8 parterne kan, hvis de er enige, udvide kredsen af adressater. Er parterne ikke enige anbefales det, at den sagkyndige holder sig til at kommunikere med den snævre kreds. Kommunikation med parterne Den sagkyndige bør så vidt muligt tilstræbe, at al kommunikation med parterne sker på møder eller ved . Den sagkyndige skal sikre transparens ved at adressere al korrespondance til alle parter på listen. Supplerende oplysninger bør indhentes skriftligt og således at den anden part får kopi af henvendelsen. Kontaktes den sagkyndige telefonisk eller personligt af en part eller partens juridiske rådgiver, tages notat af samtalen og notatet rundsendes, sådan at alle parter er orienteret. Tilsvarende gælder, hvis den sagkyndige undtagelsesvist vil rette telefonisk eller personlig henvendelse til en part. Hvis en part sender en erklæring om de tekniske spørgsmål i sagen, som parten selv har indhentet, skal en sådan erklæring kun inddrages i sagen, såfremt fremlæggelsen af erklæringen er godkendt af retten/ voldgiftsretten. I modsat fald bør den sagkyndige returnere erklæringen til den pågældende part. Kommunikation med voldgiftsretten/retten Voldgiftsretten/retten ønsker normalt ikke kopi af den løbende korrespondance, mødereferater og lignende. I det omfang retten/voldgiftsretten skønnes at burde delagtiggøres i korrespondancen, anbefales det, at eksperten opfordrer parterne til at orientere voldgiftsretten/retten. Oplever den sagkyndige uregelmæssigheder under sagen eller væsentlige problemer, der forhindrer den sagkyndige i at udføre opgaven, og skyldes dette en eller begge parter, bør den sagkyndige rette henvendelse til voldgiftsretten/retten for at søge råd om, hvordan problemet håndteres. Sådanne henvendelser bør parterne i almindelighed ikke involveres i eller modtage kopi af. 8\n9 FORBEREDELSEN AF SAGEN EFTER UDMELDELSE Indledningsvis skal den sagkyndige sætte sig grundigt ind i problemstillingen og de relevante bilag i sagen. Når den sagkyndige har dannet sig et sådant overblik over sagen og de stillede spørgsmål, indkaldes der til et forberedende møde med parterne. Det er den sagkyndige, der indkalder til og leder mødet. Efter drøftelse med parterne fastsætter den sagkyndige dato, mødested, præcisering af, hvem der skal deltage i mødet, og dagsordenen for mødet. Formålet med mødet er at gennemgå de rejste spørgsmål, afklare evt. uklarheder og modtage eller rekvirere evt. yderligere materiale, for eksempel relevante dokumenter og programversioner, som den sagkyndige kan undersøge nærmere. Den sagkyndige skal ikke udtrykke sin vurdering af sagen på det forberedende møde. Typiske punkter til dagsorden: - Præsentation af mødedeltagerne og deres rolle i sagen - Kort præsentation af parterne i sagen - Baggrunden for den nuværende tvist (dette kan eventuelt ske via kortfattede indlæg fra begge parter og svar på forud fremsendte spørgsmål fra den sagkyndige) - Gennemgang af de stillede spørgsmål og sagens relevante bilag med afklaring og evt. præcisering af de stillede spørgsmål (for at sikre en fælles forståelse af spørgsmålene, så den sagkyndiges erklæring kan belyse og besvare spørgsmålene korrekt) - Det videre forløb, herunder i hvilket omfang parterne ønsker at deltage i evt. besigtigelse, afprøvninger mv., og fastsættelse af eventuelle yderligere mødedatoer - Forventet tidsplan for det videre arbejde - Eventuelle ændringer i estimatet over omkostninger ved den sagkyndiges arbejde På det forberedende møde afdækkes ofte forhold af betydning for opgavens arbejdsmæssige omfang, som kan indebære et behov for justering af det afgivne estimat over omkostninger. 9\n10 Den sagkyndige skal udarbejde referat af mødet, som hurtigst muligt udsendes. Eventuelle yderligere spørgsmål til besvarelse, som det forberedende møde kan afstedkomme, og som parterne ikke er enige om, skal godkendes af voldgiftsretten/retten. Formålet med mødet er ikke, at parterne skal komme med argumenter for, at den sagkyndige skal besvare de rejste spørgsmål på en bestemt måde. Uklarheder og uenigheder om spørgsmålene eller om processen, som ikke kan løses på mødet, skal af parterne forelægges for voldgiftsretten/retten. Det forberedende møde kan holdes som telefonmøde, video, Skype eller andet, hvis dette findes forsvarligt og hensigtsmæssigt. EVT. BESIGTIGELSE Der vil ofte være behov for at foretage en egentlig besigtigelse af sagens genstand. Det er vigtigt, at parterne og advokaterne er orienteret om, hvordan og hvornår den sagkyndige arbejder med de stillede spørgsmål. Ingen af parterne må føle sig forbigået under sagens behandling, og parterne skal gives mulighed for at deltage i en eventuel besigtigelse. Ofte, eksempelvis ved komplicerede it-systemer, kan den sagkyndige have behov for adgang til et testmiljø eller driftsmiljø, som bl.a. kan give mulighed for at vise den version af it-systemet, således som denne forelå på tidspunktet for en aftalt levering el. lign. I sådanne situationer bør parterne også have mulighed for at deltage i besigtigelsen. Besigtigelse kan også ske ved udlevering af genstanden. 10\n11 INDHENTELSE AF OPLYSNINGER FRA TREDJEMAND Hvis den sagkyndige ønsker at involvere en tredjemand med henblik på at besvare et eller flere af de af parterne rejste spørgsmål, kan dette ske ved en formel udpegning af en yderligere sagkyndig. Det kan alternativt aftales med parterne, at dele af den sagkyndiges besvarelse vil være baseret på viden fra tredjemand, hvilket indebærer, at den sagkyndige selv skal kunne indestå for erklæringen i sin helhed. Grundlaget for den sagkyndiges besvarelse er de dokumenter og mundtlige oplysninger, som parterne selv fremlægger, eller som den sagkyndige tilvejebringer efter aftale med parterne. Hvis den sagkyndige mener, at der er behov for at indhente oplysninger fra tredjemand skal dette som anført ovenfor aftales med parterne, idet dette eksempelvis kan rejse spørgsmål om blandt andet omkostninger, om tredjemandens habilitet og kvalifikationer, fortrolighed mv. Indhentes der oplysninger fra tredjemand som anført bør det fremgå af den sagkyndiges besvarelse: (i) hvem der er blevet kontaktet, (ii) hvilke oplysninger der er indhentet, og eventuelt (iii) hvornår oplysningerne er blevet indhentet. Oplysningerne kan eventuelt vedhæftes besvarelsen som bilag. Såfremt der inddrages datablade, brugsanvisninger og lignende kan disse med fordel vedlægges som bilag til besvarelsen. UDARBEJDELSE AF ERKLÆRING Når den sagkyndige har indhentet det tilstrækkelige materiale og foretaget de nødvendige undersøgelser mv., skal der udarbejdes en skriftlig erklæring, som er en besvarelse af de af parterne stillede spørgsmål (kaldes også skønsrapport, skønserklæring). Efter retsplejelovens regler om syn og skøn kan besvarelsen ske ved brug af et særligt skema, hvor parternes spørgsmål er indføjet og hvor den sagkyndiges besvarelse kan indarbejdes. 11\n12 Erklæringer bør udarbejdes i et klart og tydeligt sprog, også selvom erklæringen vedrører teknisk komplicerede forhold, sådan at den er forståelig for sagens parter, advokater og voldgiftsdommerne/dommerne. Brug af fagudtryk og de anvendte begreber bør forklares i det omfang, at dette er nødvendigt for at få fuldt udbytte af at læse erklæringen. Besvarelsen af spørgsmålene skal være begrundet og ikke blot angive konklusionen. Den videnskabelige metode skal være i orden. Formkrav til erklæringen: - Forside med parternes navne - Indledning med henvisning til udmeldelsen - Angivelse af modtagne dokumenter - Angivelse af møder/besigtigelser - En beskrivelse af anvendte metoder, beviser og andre data - Besvarelse af spørgsmål (Her bør de enkelte spørgsmål citeres, og efter hvert spørgsmål anføres besvarelsen) Erklæringen bør ikke indeholde oplysninger, som ikke er af betydning for sagen. Der skal således ikke ske besvarelse udover de rejste spørgsmål, og der skal ikke foretages andre vurderinger eller drages juridiske konklusioner, f.eks. om hvorvidt anlæggets funktionalitet er i strid med parternes aftale. Sådanne overvejelser foretages af retten/voldgiftsretten. Som sagkyndig er man ikke dommer og skal ikke afgøre parternes tvist. Det er alene de rejste spørgsmål, som skal besvares. Svar på spørgsmål af generel karakter underbygges af fakta, relevant erfaring mv. FREMSENDELSE AF RAPPORTEN Efter udarbejdelse fremsendes rapporten til sagens parter, voldgiftsretten/retten og til Voldgiftsinstituttet. Sammen med fremsendelsen af rapporten sendes honorarforslag, se nærmere nedenfor. 12\n13 SUPPLERENDE SPØRGSMÅL For at efterprøve den sagkyndiges konklusioner, sker det ganske ofte, at en part efter modtagelsen af erklæringen ønsker yderligere spørgsmål besvaret. I sager ved de almindelige domstole sendes sådanne supplerende spørgsmål normalt direkte fra retten, mens det i voldgiftsager kan være aftalt, at parterne selv fremsender de supplerende spørgsmål til den sagkyndige. De supplerende spørgsmål skal behandles og besvares med samme grundighed, som de oprindelige spørgsmål; også selvom man som sagkyndig ikke nødvendigvis er enig i spørgsmålenes relevans og rimelighed. AFHJEMLING I forbindelse med sagens mundtlige forhandling i voldgiftsretten/retten anmoder parternes i almindelighed den sagkyndige om at møde op til afhjemling. Under afhjemlingen kan voldgiftsretten/dommeren og parterne stille spørgsmål til rapportens konklusioner. Formålet er bl.a. at få uddybet indholdet i erklæringen, belyst hvilken usikkerhed der eventuelt er forbundet med konstateringerne og konklusionerne i erklæringen samt at få erklæringen sat i sammenhæng med sagens øvrige omstændigheder. Spørgsmål stillet af en part under afhjemlingen vil være den enkelte parts egne spørgsmål og kan derfor meget vel være farvet af det standpunkt, som parten indtager i sagen. Den sagkyndige skal holde sig neutral og alene udtale sig om de faktiske tekniske forhold, som den sagkyndige har opnået indsigt i og som der er redegjort for i erklæringen. 13\n14 Den sagkyndige skal gøre opmærksom på, hvis der under afhjemlingen bliver stillet spørgsmål, som den sagkyndige ikke har basis for at svare på (hypotetiske spørgsmål). Det er ikke meningen, at sagen skal genåbnes - kun at parterne får lejlighed til at stille uddybende spørgsmål til rapportens konklusioner. Hvis man eksempelvis har besigtiget et system for at vurdere, om en aftalt funktionalitet er til stede i systemet, kan den sagkyndige vanskeligt besvare spørgsmålet: Er systemets kode af god kvalitet?. Dette spørgsmål rummer helt andre forudsætninger end det oprindelige spørgsmål og dets besvarelse vil kræve en helt anden type af gennemgang. Den sagkyndige forventes at have læst op på sagen, sådan at man umiddelbart kan indgå i en samtale om erklæringen. Man bør orientere sig mod voldgiftsdommerne/dommerne og være opmærksom på, at svar på spørgsmål skal være rettet til dommerne. Hvis man er i tvivl om et spørgsmål kan eller skal besvares, bør man spørge dommerne, som må forventes at bistå i håndteringen af spørgsmål fra parternes advokater. HONORAR OG SIKKERHEDSSTILLELSE I voldgiftssager ved Voldgiftsinstituttets følger det af instituttets regler, at når den sagkyndige er udpeget, skal han eller hun fremkomme med et estimat over udgifterne ved sit arbejde. Den sagkyndige må ikke påbegynde sit arbejde, før sikkerhedsstillelse for de estimerede udgifter er indbetalt. Viser det sig, at udgifterne ved arbejdet vil overstige den indbetalte sikkerhedsstillelse, skal den sagkyndige snarest muligt meddele dette til instituttet. Den sagkyndiges arbejde må herefter afvente, at eventuel yderligere sikkerhed er indbetalt. Det giver tryghed såvel for parterne som for den sagkyndige, at der hele tiden er klarhed over omkostningerne ved arbejdet. Parterne har derved forudsigelighed i forhold til den overordnede økonomi i sagen, og den sagkyndige er sikker på, at der er dækning for udgifterne i den stillede sikkerhed. Omvendt stilles der normalt ikke sikkerhed i sager ved de domstolene 14\n15 og ad-hoc voldgiftsretter, hvorfor den sagkyndige bør sikre sig, hvem der hæfter for betalingen. Både ved Voldgiftsinstituttet og domstolene gælder det princip, at det er voldgiftsretten/retten, som fastsætter den sagkyndiges honorar. I sager ved Voldgiftsinstituttet sker dette efter høring af parterne. Honorarforslaget, der sendes sammen med rapporten, bør angive, hvorledes tidsforbruget har været fordelt (timeregnskab). Honorar for deltagelse i afhjemling kan afregnes særskilt, dvs. uafhængigt at det oprindelige overslag. En sags behandling kan eventuelt blive afbrudt ved parternes indgåelse af forlig. Så snart den sagkyndige modtager meddelelse herom ophører behovet for den sagkyndiges assistance uden yderligere varsel. Der må i så fald fastsættes et rimeligt vederlag for den sagkyndiges arbejde med sagen. TAVSHEDSPLIGT Ved voldgiftssager under Voldgiftsinstituttet skal den sagkyndige i forbindelse med afgivelse af erklæring om uafhængighed mv. samtidig acceptere at opretholde fortrolighed med hensyn til alle forhold vedrørende sagen. Det er uafklaret om en tilsvarende pligt til fortrolighed gælder i sager ved de almindelige domstole, men som almindeligt udgangspunkt bør man også her opretholde fortrolighed. Tavshedspligten er tidsubegrænset og ophører således ikke ved sagens afslutning. 15\n16 BILAG 1 REGLER FOR FORSLAG TIL SAGKYNDIGE 1 Voldgiftsinstituttet (herefter: instituttet) fremkommer efter anmodning med forslag til en eller flere uafhængige og upartiske samt kvalificerede sagkyndige, som kan afgive erklæring om bestemte spørgsmål. Stk. 2: Anmodningen behandles af instituttet i overensstemmelse med disse regler for forslag til sagkyndige (herefter: reglerne). Såfremt et spørgsmål ikke er omhandlet i reglerne afgøres spørgsmålet efter de regler, som instituttet måtte bestemme. 2 Den i 1 nævnte anmodning skal indeholde: 1) Partens og en eventuel modparts fulde navn, adresse, telefonnummer og adresse, og oplysninger om parternes eventuelle advokater, herunder advokaternes navne, adresser, telefonnumre og adresser. 2) En beskrivelse af sagens baggrund og emnet for den sagkyndiges opgave. 3) De spørgsmål, som den sagkyndige skal afgive erklæring om, og en angivelse af en eventuel frist for afgivelse af erklæringen. 4) En angivelse af de ønskede kvalifikationer hos den sagkyndige, eksempelvis uddannelse, erfaring, sprogfærdigheder mv. 5) Oplysning om omstændigheder, som parten har kendskab til og som kan være relevante for at bedømme den sagkyndiges habilitet, jf. 6. Stk. 2: Bilag, der henvises til i anmodningen, skal vedlægges i original eller kopi. 16\n17 Stk. 3: Medmindre parten anmoder om andet, modtager en eventuel modpart kopi af instituttets korrespondance med parten. Stk. 4: Såfremt anmodningen ikke er i overensstemmelse med de ovennævnte bestemmelser, kan instituttet fastsætte en frist for opfyldelse heraf. 3 Sammen med anmodningen skal der til instituttet indbetales et gebyr på DKK pr. sagkyndig, som bringes i forslag. Gebyret tilbagebetales ikke i tilfælde, hvor anmodningen tilbagekaldes. 4 Instituttet bringer hurtigst muligt en sagkyndig i forslag. Stk. 2: En sagkyndig foreslået efter reglerne kan være enten en fysisk eller juridisk person. Instituttet kan bringe en flerhed af personer i forslag, såfremt dette skønnes nødvendigt for at leve op til de ønskede kvalifikationer, jf. 2, stk. 1, nr. 4. Stk. 3: Den sagkyndige kan have samme nationalitet og hjemsted i samme land som en af parterne, medmindre parten anmoder om, at den sagkyndige skal være af en anden nationalitet og have hjemsted i et andet land end nogen af parterne. 5 Instituttet kan afhængigt af sagens karakter beslutte at: 1) Bringe én sagkyndig i forslag. 2) Bringe flere sagkyndige i forslag, hvor parten eller parterne på baggrund af fx interviews med de sagkyndige kan vælge blandt de foreslåede sagkyndig. 17\n18 Stk. 2: Til brug for instituttets overvejelser efter stk. 1 kan instituttet anmode parterne om hver især til instituttet at fremsende en liste med et nærmere angivet antal sagkyndige, som af den pågældende part skønne at være kvalificeret. 6 Enhver, der bringes i forslag som sagkyndig, skal være kvalificeret samt uafhængig og upartisk i forhold til sagens parter, ligesom instituttet skal tage behørigt hensyn til kvalifikationer, som parterne har aftalt, at den sagkyndige skal have samt at den sagkyndige har den fornødne tid til at påtage sig opgaven. Stk. 2: Før instituttet bringer en sagkyndig i forslag, skal den sagkyndige underskrive en erklæring om accept og om upartiskhed og uafhængighed. Den sagkyndige skal samtidig skriftligt oplyse om ethvert forhold, der kan give anledning til berettiget tvivl om vedkommendes tilgængelighed, upartiskhed eller uafhængighed. Den sagkyndige skal endvidere fremlægge oplysninger om sin arbejds- og uddannelsesmæssige baggrund mv. (CV). Instituttet forelægger erklæringen om accept og om upartiskhed og uafhængighed samt CV for parten og eventuelt modparten, hvis det, jf. 2, stk. 3, er relevant. Stk. 3: Det anførte gælder med de fornødne tilpasninger i tilfælde, hvor den sagkyndige er en juridisk person. 7 Spørgsmål om honorar er et anliggende mellem parterne og den sagkyndige. 8 Den sagkyndige, instituttet, medlemmer af instituttets bestyrelse, repræsentantskab, formandskab, sekretariat og generalsekretæren skal opretholde fortrolighed med hensyn til alle forhold vedrørende sagen. 18\n19 9 Hverken den sagkyndige, instituttet, medlemmer af instituttets bestyrelse, repræsentantskab, formandskab, sekretariat eller generalsekretæren kan gøres ansvarlig for nogen handling eller undladelse i forbindelse med forslag til en sagkyndig, medmindre og kun i det omfang at en sådan ansvarsbegrænsning er udelukket ved lov. Disse regler træder i kraft 1. juni Vedtaget af bestyrelsen for Voldgiftsinstituttet 21. maj\n20 BILAG 2 UDDRAG AF RETSPLEJELOVEN LBK NR AF 09/12/2014 Kapitel 19 Syn og skøn 196. Parter i en borgerlig sag kan over for retten fremsætte begæring om optagelse af syn og skøn. En kopi af begæringen sendes samtidig til modparten. Stk. 2. Af begæringen skal fremgå oplysninger om genstanden for syn og skøn og formålet med forretningen. Begæringen kan være vedlagt spørgsmålene til skønsmanden. Stk. 3. Retten træffer på baggrund af begæringen og en eventuel udtalelse fra modparten afgørelse om foretagelse af syn og skøn Når retten har truffet afgørelse om foretagelse af syn og skøn i en borgerlig sag, skal den part, som har begæret syn og skøn, fremsende sine spørgsmål til skønsmanden til modparten og retten, hvis de ikke blev fremsendt sammen med begæringen om syn og skøn. Modparten skal herefter fremsende sine eventuelle spørgsmål til parten og retten. Der kan fremsendes supplerende spørgsmål, når den anden parts spørgsmål er modtaget. Retten fastsætter en frist for parternes fremsendelse af spørgsmålene. Stk. 2. Retten kan afvise spørgsmål, som ligger uden for skønsmandens faglige kompetence eller rettens afgørelse om foretagelse af syn og skøn, eller som skønnes at være uden betydning for sagen, jf Ret- 20\n21 ten kan endvidere afvise spørgsmål, som på en utilbørlig måde forsøger at lede skønsmanden i en bestemt retning, eller som forudsætter, at skønsmanden tager stilling til spørgsmål, som det er op til retten at tage stilling til Når retten i en borgerlig sag har modtaget spørgsmålene fra parterne, tager retten skridt til at udpege en eller flere skønsmænd. Stk. 2. Vil foretagelsen af syn og skøn medføre tilintetgørelse eller forandring af dets genstand, skal en del af genstanden så vidt muligt holdes uden for undersøgelsen. Hvis dette ikke er muligt, bør der udpeges mindst to skønsmænd. Stk. 3. Enhver af parterne kan komme med forslag til skønsmænd til retten, men retten er ikke bundet heraf. Retten skal inden udpegningen meddele parterne, hvilke personer der agtes udpeget, og give parterne adgang til at udtale sig om disse. Stk. 4. Indsigelser, der ikke gøres gældende straks ved udpegningen, kan i borgerlige sager kun tages i betragtning, når parten oplyser, at parten uden egen skyld har været ude af stand til at fremsætte dem tidligere. Den part, der vil fremsætte sådanne indsigelser, skal fremsætte sine indsigelser inden 1 uge efter udpegningen Kun personer, der er uberygtede, kan udpeges til skønsmænd. Stk. 2. Personer, der ville være udelukkede fra at handle som dommere i sagen efter 60, stk. 1, nr. 1 og 2, må ikke udpeges som skønsmænd, og de øvrige personer nævnt i 60 må kun udpeges, når det ikke er muligt at finde andre lige så egnede skønsmænd. 21\n22 200. Retten kan bestemme, at en person, der har pligt til at vidne, også har pligt til at lade sig udpege som skønsmand Inden udpegningen i en borgerlig sag sendes begæringen om syn og skøn samt spørgsmålene til den skønsmand, som påtænkes udpeget. Skønsmanden skal snarest meddele retten et overslag over de forventede omkostninger ved forretningens udførelse og ved skønsmandens møde i retten. Skønsmanden anmodes samtidig om at meddele, hvornår skønserklæringen forventes at foreligge. Stk. 2. Parterne skal have lejlighed til at udtale sig om de indhentede overslag over vederlag og tidspunkt for skønserklæringen, inden retten udpeger skønsmanden. Stk. 3. Retten kan afvise at udpege en skønsmand, som ikke kan svare inden rimelig tid Spørgsmålene sendes i en borgerlig sag til skønsmanden til besvarelse, og retten fastsætter i den forbindelse en frist for, hvornår skønserklæringen skal foreligge. Stk. 2. Hvis fristen ikke overholdes, kan retten tilbagekalde udpegningen af skønsmanden og udpege en ny skønsmand Skønsmanden giver i borgerlige sager parterne underretning om sted og tidspunkt for skønsforretningen. 22\n23 Stk. 2. Klage over en skønsmands fremgangsmåde ved skønsforretningen fremsættes over for den ret, der har udpeget skønsmanden. Retten kan pålægge skønsmanden at omgøre eller supplere forretningen Skønsmanden besvarer i en borgerlig sag spørgsmålene ved en skriftlig erklæring til retten. Er erklæringen mangelfuld, kan retten pålægge skønsmanden at omgøre eller supplere den i en yderligere skriftlig erklæring. Stk. 2. Afgives erklæring af to eller flere skønsmænd, skal hver enkelts mening fremgå af erklæringen, hvis der ikke er enighed, eller hvis skønsmændene repræsenterer forskellige fagområder. Stk. 3. Domstolsstyrelsen fastsætter regler om, at der i forbindelse med syn og skøn skal anvendes særlige blanketter til spørgsmål og svar, og kan fastsætte regler om, at spørgsmål og svar skal fremsendes i et særligt format, herunder digitalt Efter erklæringens afgivelse kan parterne i en borgerlig sag efter rettens bestemmelse stille supplerende spørgsmål til skønsmanden. Stk. 2. Hvis en part ønsker at stille supplerende spørgsmål, skal disse fremsendes til retten og modparten inden en frist fastsat af retten. Retten træffer herefter afgørelse om, hvorvidt de supplerende spørgsmål skal besvares skriftligt af skønsmanden ved en supplerende skønserklæring eller mundtligt af skønsmanden i et retsmøde, jf Skønsmænd kan i en borgerlig sag indkaldes til et retsmøde for at besvare spørgsmål i tilknytning til skønserklæringen. 23\n24 Stk. 2. Er skønserklæringen afgivet af flere skønsmænd, som repræsenterer samme fagområde, møder som udgangspunkt en af skønsmændene i retten. Hvis der er meningsforskel, møder en skønsmand for hver af de meninger, hvori skønsmændene har delt sig. Skønsmændene udpeger selv den eller dem, der skal give møde. Hvis erklæringen er afgivet af flere skønsmænd, som repræsenterer hver deres fagområde, møder som udgangspunkt en skønsmand for hvert fagområde. Stk. 3. Afhøring af skønsmænd sker efter reglerne om afhøring af vidner. Skønsmændene kan dog som udgangspunkt overhøre hinandens og andre vidners afhøring, og retten kan give skønsmændene lov til at rådføre sig med hinanden, inden de svarer Reglerne om vidner anvendes på skønsmænd med de lempelser, der følger af forholdets natur, hvis ikke reglerne i dette kapitel er til hinder herfor Retten fastsætter i en borgerlig sag vederlaget til skønsmanden for forretningens udførelse og møde i retten samt godtgørelse for afholdte udlæg. Forinden afgørelsen indhentes parternes bemærkninger. Retten træffer samtidig afgørelse om den foreløbige fordeling af vederlaget mellem parterne. Stk. 2. Ved fastsættelsen af vederlaget kan det indgå, om skønsmanden har overskredet den frist, som retten, jf. 202, stk. 1, har fastsat for erklæringens afgivelse. Stk. 3. Den part, som begærer syn og skøn, og partens rettergangsfuldmægtig hæfter for omkostningerne hertil. Modparten og dennes rettergangsfuldmægtig hæfter dog også for den del af omkostningerne, der kan henføres til besvarelsen af modpartens spørgsmål. Den part, som har ønsket skønsmanden indkaldt til hovedforhandlingen, hæfter for omkostningerne hertil. Retten kan bestemme, at parterne skal stille sikkerhed for omkostningerne ved syn og skøn. 24\n25 209. At syn og skøn har fundet sted, udelukker ikke fornyet syn og skøn over samme genstand ved de samme eller, når retten finder det hensigtsmæssigt, andre skønsmænd I straffesager kan retten efter begæring fra tiltalte eller anklagemyndigheden bestemme, at der skal foretages syn og skøn. Stk , 198, stk. 1-3, , 207, 208, stk. 1, 1. og 2. pkt., og stk. 2, og 209 finder med de ændringer, der følger af forholdets natur, anvendelse i straffesager. Stk. 3. Efter skønserklæringens afgivelse kan tiltalte og anklagemyndigheden stille supplerende spørgsmål til skønsmanden inden en frist fastsat af retten. Stk. 4. Skønsmanden kan indkaldes til hovedforhandlingen i straffesagen for at gennemgå skønserklæringen og besvare spørgsmål i tilknytning hertil. 206, stk. 2 og 3, finder tilsvarende anvendelse (Ophævet) 25


Den sidste tid i arbejdslivet skal være god!\nDer er mange fordele ved at have erfarne medarbejdere ansat! De er loyale, pålidelige, fleksible, engagerede og motiverede. Det er i hvert fald de ord, landets arbejdsgivere selv sætter på medarbejdere over 60 år i en undersøgelse fra Aalborg Universitet.\nFællesskaberne på arbejdspladserne er det overordnede tema, når knap 340 delegerede samles til HK/Privats kongres i denne måned.\nLyt til Karin, Karina og Vivi\nKolleger er de bedste til at gøre hinanden bedre. Derfor har HK/Privat uddannet knap 300 medlemmer, som hjælper og inspirerer kollegerne til at tage efter- og videreuddannelse.\nLange akademiske uddannelser tømmer uddannelsessystemet\nMere uddannelse har i en årrække være løsningen på snart sagt alt. Og uddannelse er også løsningen. Men ikke længst mulig uddannelse til alle.


Versionen fra 9. jun 2008, 11:40 (vis kildekode)\nNuværende version fra 17. nov 2016, 15:31 (vis kildekode)\nMørdrup var med sine 9-10 gårde, 2-3 husmandssteder og et mindre antal jordløse gadehuse fra gammel tid langt den største landsby på Sydkysten, og befolkningsmæssigt stod den fuldt på højde med kirkebyen Tikøb. Landsbyen omtales første gang i 1466, hvor den benævntes Myrdrup og omtales i 1497 som Myrthorp. Navnet betyder udflytterbebyggelsen ved mosen. Landsbyen bestod i 1681 af 9 gårde og 4 huse; inddelt i 3 vange (Bybjerg Vang, Mellemvang og Strandvang). Udskiftet omkring 1791, hvor 3 af landsbyens 9 gårde flyttede ud. Mørdrups oprindelige gårde er [[Ærtebjerggaard]], [[Bybjerggaard]], [[Højagergaard]] (senere [[Søbækgaard, Mørdrup|Søbækgaard]]), [[Kjærsgaard]], [[Toftegaard]] samt udflyttergårdene [[Rolighed, Mørdrup|Rolighed]], [[Grødemosegaard]] og [[Lerbjerggaard]]. Desuden indlemmedes den tidligere enestegård, [[Busserupgaard]], samt [[Søbæk Mølle]] (Søbækhuset) samtidig i Mørdrups ejerlav ved matrikuleringen i starten af 1800-tallet. Markbogen 1681 omtaler en lokalitet i Mellemvangen som Gammelbye Agre, hvilket kan antyde, at landsbyen måske har rødder, der rækker væsentligt længere tilbage end middelalderens traditionelle torpbebyggelser.\nNuværende version fra 17. nov 2016, 15:31


Advokaten 12 Genoptagelse af afgjorte sager\nAf Pia Birkegård, sekretariatschef, Advokatnævnets sekretariat\nØstre Landsret har ved dom af 28. oktober 2005 med en meget fyldestgørende begrundelse bestemt, at Advokatnævnet har adgang til af egen drift at genoptage behandlingen af en klage.\nBaggrunden for sagen var, at nævnet ved en kendelse af 18. maj 2000 havde truffet afgørelse i en salærklage, indgivet af A over advokat X. Ved denne afgørelse fik A delvist medhold i klagen, idet advokatens salær blev nedsat fra 339.000 kr. til 200.000 kr. Efter nævnets afgørelse udtog advokat X stævning mod Advokatnævnet med påstand om, at kendelsen var ugyldig på grund af manglende begrundelse. I forbindelse med forberedelse af byretssagen indgik advokat X og Advokatnævnet aftale om, at retssagen blev hævet, og at spørgsmålet om genoptagelse blev forelagt nævnet. Den 18/12 2000 besluttede nævnet at genoptage sagen. Ved kendelse af 22. januar 2002 afgjorde Advokatnævnet sagen og godkendte hele advokatens salær på 339.000 kr. A udtog herefter stævning mod Advokatnævnet med påstand om, at nævnets beslutning af 18. december 2000 om genoptagelse var ugyldig, og at nævnet tilpligtedes at ophæve kendelsen af 22. januar 2002, således at kendelsen af 18. maj 2000 stod ved magt.\nVed dommen udtalte to af rettens tre dommere, at nævnet generelt har adgang til at genoptage en afgjort klagesag, og at en klage over et advokatsalær har karakter af en sagkyndig udtalelse fra et kollegialt organ.\nDe fyldestgørende præmisser er følgende:\n”Hverken i retsplejeloven eller i bekendtgørelsen om Advokatnævnets virksomhed er der fastsat regler om genoptagelse af en salærsag. Vi finder imidlertid, at Advokatnævnet efter almindelige, forvaltningsretlige regler har adgang til at genoptage en sag vedrørende salærspørgsmål, hvori nævnet tidligere har truffet afgørelse. Retsplejelovens § 147, stk. 3, hvorefter nævnets afgørelse ikke kan indbringes for anden administrativ myndighed, kan ikke føre til et andet resultat, fordi denne bestemmelse ikke angår spørgsmålet om genoptagelse. Heller ikke bestemmelsen i retsplejelovens § 147 a udelukker, at Advokatnævnet har adgang til at genoptage en salærsag.\nVi lægger til grund, at Advokatnævnet under mødet den 18. december 2000 i sin helhed genoptog den sag, hvori nævnet traf afgørelse den 18. maj 2000, for så vidt angår spørgsmålet om salær. Efter bevisførelsen lægger vi endvidere til grund, at baggrunden for genoptagelse i første række var den retssag, som [advokat X] havde anlagt ved Københavns Byret ved stævning af 5. oktober 2000, og hvorunder der blandt andet var nedlagt påstand om, at afgørelsen af 18. maj 2000 var ugyldig på grund af væsentlige mangler ved begrundelsen. Baggrunden for genoptagelsen var således ikke alene usikkerheden om, hvorvidt fakturaen på 22.000 kr. excl. moms af 26. september 1999, der var udskrevet af [B A/S], var omfattet af sagen, således som det er anført i skrivelsen af 28. december 2000 fra Advokatnævnets sekretariat til [A].\nVi finder herefter, at Advokatnævnets beslutning om at genoptage salærsagen byggede på vægtige saglige hensyn, og at nævnet efter almindelige forvaltningsretlige regler var berettiget til at genoptage salærsagen i sin helhed. Det bemærkes herved, at Advokatnævnet efter vores opfattelse ikke var afskåret fra at genoptage salærsagen, fordi nævnets sekretariat ved skrivelse af 4. september 2000 havde meddelt advokat [X], at nævnet under et møde den 25. august 2000 havde afslået advokatens anmodning om at genoptage salærsagen.\nDet er fast antaget i forvaltningsretlig teori og praksis, at selve beslutningen om at genoptage en sag ikke er en afgørelse i forvaltningslovens forstand. Betydningen heraf er blandt andet, at reglerne om partshøring og begrundelse i forvaltningslovens kapitel 5 og 6 ikke skal være iagttaget, inden der tages stilling til, om en sag kan genoptages. Vi finder, at reglerne om partshøring og begrundelse som fastsat, i § 11, stk. 3, og § 19 i bekendtgørelsen om Advokatnævnets virksomhed må forstås i lyset heraf.\nUnder hensyn hertil finder vi, at det ikke har betydning for gyldigheden af Advokatnævnets beslutning om at genoptage salærklagen i sin helhed, at [A] ikke havde modtaget materiale vedrørende den ovennævnte retssag mellem [advokat X] og Advokatnævnet, inden Advokatnævnet tog stilling til spørgsmålet om genoptagelse under mødet den 18. december 2000. Af samme grund er det også uden betydning for gyldigheden af beslutningen om genoptagelse, at der i den begrundelse, som er anført i skrivelsen af 28. december 2000 fra Advokatnævnets sekretariat til [A], ikke henvises til retssagen, ligesom det ikke klart fremgår, at salærsagen var genoptaget i sin helhed.\nSpørgsmålet er herefter, om Advokatnævnet i den foreliggende situation var berettiget til at ophæve den oprindelige salærafgørelse og træffe en ny afgørelse som sket ved nævnets kendelse af 22. januar 2002.\nI vurderingen af dette spørgsmål må det efter vores opfattelse indgå med betydelig vægt, at Advokatnævnets afgørelse i en salærsag ikke er bindende for domstolene under en sag mellem advokaten og klageren, og at Advokatnævnets afgørelse i en salærsag under en efterfølgende retssag således reelt får karakter af en sagkyndig udtalelse afgivet af et kollegialt organ. Det må også indgå i vurderingen, at [advokat X] under retssagen ved Københavns Byret gjorde en række synspunkter gældende, som rejste begrundet tvivl om, hvorvidt afgørelsen af 18. maj 2000, hvorved salæret blev nedsat væsentligt, var fyldestgørende begrundet og dermed gyldig. Det bemærkes herved, at der i Advokatnævnets afgørelse af 18. maj 2000 ikke er taget stilling til en række retligt relevante anbringender, som advokaten havde fremført under klagesagen, og at det var disse anbringender, som efter genoptagelsen af salærsagen medførte, at sagen fik et andet udfald. I hvert fald under disse omstændigheder, og da der ikke i øvrigt foreligger forhold, der kan medføre et andet resultat, var Advokatnævnet efter vores opfattelse berettiget til at ophæve afgørelsen af 18. maj 2000 og træffe ny afgørelse som sket ved kendelsen af 22. januar 2002.”


Hvad har påvirket din dag positivt? - Side 43 - Debatten\nSide 43 af 500\nIndlægaf Pussikat82 » 17. nov 2015, 16:07\nWhoosh skrev: :fløjt:\nPussikat82 skrev: At blive klippet. Det var dejligt at få overstået.\nDejligt at få overstået! Blev det som du ville have det?\nJeg har fundet en frisør, der der bruger samme måleenhed som os andre. Så 1 cm er rent faktisk 1 cm!\nOg så gav hun os 25% rabat på regningen sidst vi var der!\nDet ved jeg først, når det er faldet lidt til, men satser på det. Det er min faste frisør. Det var dejligt at blive klippet af hende igen, da jeg har måttet tage en afløser sidst, da hun var på barsel. Hun plejer at være god til mit hår, så jeg regner med, at jeg bliver tilfreds med det. Det skal lige falde lidt til over den næste måned, men sådan er det jo med langt hår. Den skarpe kant bliver blødt lidt op, når det vokser Lyder ellers som en dejlig frisør, du har der Godt med lidt rabat. Min frisør viser altid, hvor meget hun vil tage af, før hun gør det, så det er fint nok.\nIndlægaf icelady » 18. nov 2015, 09:37\nAt vi skal i boligretten\nOg jeg ved udmærket, det ikke er garanti for noget som helst, men det er unægtelig en milepæl.\nIndlægaf Avino » 18. nov 2015, 14:14\nAt jeg har fået en dejlig mail fra en dejlig debattør Tak for den.\nHusk nu, at passe på dig selv .\nAt jeg har fået et grønt kort- fra en anden god debattør.\nDet var så lidt mere trist\nKommer aldrig til at forstå, hvordan bedstemødre/fædre ikke er VILDE med deres børnebørn.\n( Havde dog selv en mor, som ikke var interesseret i sit barnebarn)\nTak for kort og mail til jer begge to.\nIndlægaf 2SHY » 18. nov 2015, 14:56\nJeg har været nede og træne for første gang siden... Juni må det være. Og det blev endda til 1,5 time mere eller mindre effektiv indsats. Ja ja men et eller andet sted skal man starte\nIndlægaf Pixie88 » 18. nov 2015, 15:06\nAt vi i går fik installeret en opvaskemaskine, hvilket unægteligt har gjort opvasken til en positiv ting i dag.\nJeg har ellers altid svoret der ikke skulle en opvaskemaskine ind i mit hjem, men dovenskaben vandt\nIndlægaf 2SHY » 18. nov 2015, 15:37\nOg mine covers til mobilen er endelig kommet! Så er min mobil endelig lidt mere sikker imod diverse ridser og slag end før\nIndlægaf Vira » 18. nov 2015, 16:06\nAt jeg har vundet en bog. Og jeg har fået en regning som det viste sig jeg ikke skulle betale alligevel\nIndlægaf Daphne » 18. nov 2015, 16:50\nJeg bestod min eksamen i går til en fin karakter, så nu er der kun den afsluttende tilbage Det gør mig også glad i dag\nOg tak for held og lykke'r i kort, beskeder osv. I er dejlige herinde\nIndlægaf Ado » 19. nov 2015, 18:30\nAt få så gode tilbagemeldinger på det mad jeg leverede til et møde i går. Og at nogle af dem ligefrem havde taget billeder af det og smidt det på deres Facebook. Ej, men, jeg bliver sgu så glad. Det gør jeg altså. Hvis nogen havde sagt til mig for et år siden, at jeg ville stå med så meget ansvar et år senere, ville jeg ikke have troet på dem. Jeg ville have hånet mig selv, slugt en beroligende pille og ædt 6 syreneutraliserende piller i stedet.\nIndlægaf Æske » 19. nov 2015, 18:44\nAt der var gået 3000,- ind i varmeopgørelsespenge fra den gamle lejlighed og jeg vidste ikke engang, de var på vej\nIndlægaf ManicNinja » 20. nov 2015, 16:59\n*En god og tryg samtale med min chef. Hvor vi bl.a. blev enige om, at jeg fortsætter på nedsat tid i kommende uge - og hun helt uopfordret tilbød at tage fat i sundhedsforsikring og høre, om jeg kan få tildelt en stresscoach, idet jeg endnu ikke er fuldt raskmeldt, hvorfor forsikringen burde dække.\n*At jeg rendte på eks fra Helvede i morges - og pludselig kom i tanke om, at jeg ikke havde tænkt på ham én gang under hele min sygemelding, hvilket vil sige et par måneder. Og det gik op for mig, at jeg var helt ligeglad. Ikke på den vrede måde. Bare ligeglad. Fri.\nIndlægaf ManicNinja » 20. nov 2015, 17:01\nShuruQ skrev: Har været lidt en øv-eftermiddag.\nStår så og skræller kartofler og så kommer min kammerart hen og ømt lægger sit hoved på min skulder og siger "jeg er glad for dig", det løftede humøret ret meget .\nSagt uden spor sprogfascisme i stemmen så lyder det lige præcis "kammerart". Jeg synes, det er et skønt ord, du dér har opfundet!\nIndlægaf ManicNinja » 20. nov 2015, 17:09\nJa, det er faktisk ret kært, nærmest nuttet .\nFaktisk kunne jeg med al sandsynlighed nu godt komme til at sige: "Tak for sidst, hvor var det kammerart at se dig!" efter at have set en ven.\nIndlægaf Daine » 20. nov 2015, 17:16\nJeg har nørdet med tal og budget den sidste times tid i et forsøg på at få et overblik over min økonomi til næste år. Jeg ELSKER mit hjemmestrikkede budgetprogram og jeg har hygget mig gevaldigt\nDet eneste der ikke er lagt ind endnu, er renterudgifterne for næste år. Det skal jeg nok lige have bankens hjælp til her første gang, så jeg er sikker på det bliver gjort korrekt. Men selv uden det ekstra fradrag det kommer til at give, hænger min økonomi fint sammen.\nDet var rigtig dejligt at få det ned i en lavpraktisk synsvinkel\nIndlægaf 2SHY » 20. nov 2015, 23:00\nAt min mors undersøgelse gik godt og de havde held med at få det med de skulle i denne omgang\nAt jeg har fået vinterdæk på bilen så jeg kan køre sikkert til jobsamtale på tirsdag


Nyt dansk-tysk samarbejde om kulturarv - Kristeligt Dagblad\nNyt dansk-tysk samarbejde om kulturarv\nA Catholic priest to pray with the crucifixMed over 5000 katolske biskopper verden over er det uundgåeligt, at nogle vil vise sig uegnede eller på den ene eller anden måde bringe det fællesskab blandt de troende, som de er sat til at varetage, i fare. Spørgsmålet er blot, hvor meget der skal til, førend paven griber ind? Foto: Steen Agger\nHjemmesiden historiskatlas.dk, hvor man kan gå på opdagelse i dansk kulturarv, er netop blevet udvidet til også at omfatte Slesvig. Det er på tide, at man anerkender at have en fælles forhistorie, siger ekspert\nGår man ind på hjemmesiden historiskatlas.dk, finder man en sand skatkiste af historisk viden om dansk kulturarv. Alt lige fra arkæologi over seværdigheder til religion er det muligt at fordybe sig i og nu kan videbegærlige danskere også indhente viden om Sydslesvig syd for grænsen.\nI Region Syddanmark, der har støttet projektet med 324.000 kroner, er man begejstret for tiltaget.\nOmrådet syd for grænsen er gammelt dansk land og dermed et element af særligt Region Syddanmarks historie. Masser af danskere i det hele taget forstår området som tidligere dansk, og meget af vores kultur er skabt i grænseområdet. Så vores kulturelle identitet hører også hjemme syd for grænsen i Slesvig, siger regionsrådsformand Carl Holst (V).\nHan mener, at det tidligere anstrengte dansk-tyske forhold er en saga blot, og at der derfor ikke har været forhindringer i forhold til samarbejdet.\nPå Den Slesvigske Samling, der er en bog- og materialesamling på over 50.000 enheder, mener tovholder på projektet Jan Jessen ikke, at tiltaget skal opfattes, som om tysk og dansk kulturarv nu pludselig blandes sammen.\nSlesvig bliver ikke inkorporeret i den danske kulturarv. Slesvig har altid været en del af den danske kulturarv. Allerede i 1100-tallet udvikler Slesvig sig til et dansk grænseområde, og i 1326 blev Hertug Valdemar af Sønderjylland til Kong Valdemar III af Danmark. Helt frem til 1848 var hertugdømmet forenet under samme hersker den danske konge, der fra 1814 var overhoved for den danske helstat, som udgjordes af kongeriget og blandt andet Slesvig, siger han og peger på, at de mange danskere, der hvert år besøger Sydslesvig, bedre vil kunne forberede sig hjemmefra på det, de kommer til at opleve, via historiskatlas.dk.\nDet er ingen hemmelighed, at det dansk-tyske forhold op gennem tiden har været mere end anstrengt, hvilket ifølge Martin Klatt, lektor på Institut for Grænseregionsforskning på Syddansk Universitet, rækker helt tilbage til 1864, hvor Den Anden Slesvigske Krig førte til, at Danmark mistede Slesvig, Holsten og Lauenborg.\nI tiden derefter har Danmark følt sig både truet og afhængigt af Tyskland en følelse, der blev bekræftet med Anden Verdenskrig. Men sårene bør være helet nu, mener Martin Klatt.\nDet har været et meget ømfindtligt emne siden 1864, hvem der ejer de kulturskatte, der ligger i Slesvig. Men det bør anses som et fælles nordeuropæisk kulturrum, hvor der har været påvirkninger mange steder fra som resultat af, at der ikke tidligere var de samme grænser som i dag. Derfor mener jeg også, at det er på tide med et samarbejde mellem Danmark og Tyskland, hvor det vigtigste er, at der passes godt på kulturskattene, siger Martin Klatt.\nHan håber, at samarbejdet blandt andet kan været med til at give danskerne generelt, men også elever i vores uddannelsessystem, et bedre kendskab til grænselandets historie:\nDe fleste kort, der bruges i dag, er 1920-kort, og det er jo historisk forkert. Slesvig har været en grænsezone, som ikke var entydigt dansk eller tysk, og som heller ikke er det i dag på grund af mindretallene. Med alle data på historiskatlas.dk vil man kunne få bedre forståelse for, at det har været et flydende område.


Kongens efterfølger - Jentas DK\nForside / Krimi & spænding / Kongens efterfølger\nKongens efterfølger antal\nKommissær Helen Grace har oplevet mange tragedier i sit liv, men da der bliver fundet et lig i en S/M-natklub i Southampton, kommer døden pludselig alt for tæt på. Helen skjuler sin personlige forbindelse til offeret – og et dobbeltliv, der bør hemmeligholdes for enhver pris. Hun bliver som besat og sætter sine folk på arbejde i døgndrift for at efterforske hvert et spor.\nUanset hvad hun gør, holder morderen ikke inde, før sandheden bliver afsløret: Der findes en skæbne være end døden…\n"Helen Grace er tilbage i den hidtil bedste bog i serien … Bogen kommer virkelig stærkt fra start, og jeg var med det samme suget ind i plottet og den hektiske jagt på morderen." – Bogblogger.dk\n"Jeg synes utrolig godt om en krimi, der som denne på bedste vis forener intens spænding og dramatik med psykologiske betragtninger." – Krimifan\n"Spændende og velskrevet krimi med et godt plot, hvor siderne vender sig selv." – Dansk BiblioteksCenter\n"en fremragende læseoplevelse, og man bliver endnu mere nysgerrig på heltindens skyggesider." – Litteratursiden.dk\n"Samspillet mellem karaktererne er troværdigt skildret og man kan mærke de følelser der er mellem de forskellige personer – både når bølgerne går højt, men også når der drages omsorg for hinanden … spændingen indtræder allerede fra første side, så jeg som læser hurtigt bliver opslugt." – Sidses Bogreol\n"Som de foregående bøger i serien er Kongens efterfølger en meget velskrevet og spændende krimi. Plottet er fængende og ikke mindst barskt." – Bech's Books\n"… den er spændende, og der må komme en efterfølger, ellers føler jeg mig snydt … der er krimi for alle pengene." – god-bog.dk\nDu ser på: Kongens efterfølger DKK 299,95


Unoeuro kuponkode - Få rabat hos Unoeuro hosting\nDu har alle muligheder for at spare penge på hosting hos Unoeuro, med en kuponkode. De tilbyder dig 3 måneder gratis inkluderet i prisen. Du betaler altså for 12 måneder, men får 15 med i prisen. Det giver dig alle muligheder for at spare penge og komme billigt i gang.\nDer er ingen tvivl om at Unoeuro er en af de store drenge i klassen, når man taler om hosting. Specielt efter de har opkøbt Meebox og Surftown. De er kendt for at være billige og med utrolig gode priser. Kombinationen af mange funktioner, god service og meget for pengene, gør dem til et oplagt valg for de fleste.\nFå rabat hos Unoeuro hosting\nEt af de punkter Unoeuro får rigtig mange kunder gennem, er deres rabatter. De ved nemlig, at prisen er en vigtig faktor for de fleste private og mindre virksomheder. Derfor kan man få rabat på Unoeuro hosting ved hjælp af forskellige rabatkuponer, så du f.eks. kan få et domæne lidt billigere, eller nogle måneders hosting oveni prisen.\nAfhængig af hvor du får rabatten, så kan du enten få meget eller lidt rabat. Der kan også være forskellige kampagner som gør, at du kan få rigtig god webhosting for næsten ingen penge. Der er noget der tiltaler mange og derfor er Unoeuro blevet så populært.\nSammenlign og find den bedste hosting på Yanet.dk.\nDet er super nemt at komme i gang hos Unoeuro. Vi har opkridtet de forskellige steps for dig og så snart du har webhotellet oprettet, kan du nemt begynde at installere WordPress, Joomla! eller hvad du ellers foretrækker.\nGå til Unoeuro.dk.\nVælg den løsning og det domæne du foretrækker.\nIndtast oplysninger og kuponkoden.\nDu får automatisk de 3 gratis måneder lagt oveni.\nDu er klar til at opsætte hjemmesiden.\nDe mange 1-klik installationsprogrammer gør det nemt at komme i gang for enhver, selv uden de store tekniske kompetencer. Ellers er der en god serviceafdeling som kan hjælpe dig på vej.


Kirken og præstegården.\nVamdrup kirke 1935\nVamdrup kirke 1925\nVamdrup kirke 1975\nKirken lå før stationsbyens oprettelse frit i landskabet mellem Øster- og Vester Vamdrup. Den er opført mellem 2 oldtidshøje, den ene kaldes klokkehøjen, da den tidligere har været brugt som sådan. Det er en stor fredet høj, formodentlig fra bronzealderen, som ligger vest for kirken. Den anden ses ikke mere ved kirken, da den er udjævnet, formentligt var den fra Stenalderen.\nVamdrup kirke er en stor imponerende bygning. Den er meget større end nabosognenes kirker. Kirken er en kvaderstensbygning opført omkring år 1200, den eneste i landet, der oprindeligt havde 5 vinduer i skibets nordside, men også murværkets højde og skibets længde, adskiller den fra egnens andre kirker. Så langt tilbage man kan følge sognets historie, er der intet, der kan forklare, hvorfor bygningen er blevet så stor. Den eneste sandsynlige forklaring er vel, at Vamdrup må have haft en glansperiode på det tidspunkt, da kirken blev bygget. I flere århundreder senere hen gik Vamdrup sogn for at være et af de fattigste på egnen. Bønderne havde ikke råd til at købe deres gårde til selveje, da andre opnåede frihed, og i det hele taget synes sognet nærmest at have været koblet til det dengang langt mere velhavende Hjarup, hvor sognets præster også boede i flere hundrede år. Kirken angives at være indviet til Sct. Gregorius, det er der dog ikke nogen synlige tegn på, men overleveringerne påstår det.\nDen kirke der nu står i Vamdrup har, bortset fra de store granitkvadre, ikke så meget med den oprindelige kirke at gøre. Flere ombygninger gennem tiden har forandret dens udseende. Kirkens oprindelige kor eksisterer ikke mere. Det nuværende og tårnet er opført 1920-21. ved samme lejlighed blev det meste af kirkens inventar fornyet og de gamle bjælker i loftet beklædt med finer. Kirkens indre fremtræder som et kompromis mellem nyt og gammelt. I første række bør nævnes søjleportalen mellem våbenhus og skib. Smukkere indgangsportal findes ikke ved ret mange landsbykirker, stilen kan føres tilbage til Ribe Domkirke. Våbenhuset er en senmiddelalderlig tilbygning opført i mursten, som i nyere tid er beklædt med granitkvadre, så søjleportalen har sikkert været kirkens egentlige indgangsdør. Skibet er tækket med bly, det øvrige med tegl.\nAf inventar skal nævnes den ganske enestående døbefont. I bue indrammede felter findes 7 skikkelser, der er uenighed om hvem disse personer er. I en udlægning af Grau og Bjerrisgård er det billeder fra Kong Valdemar den stores søn, Knuds bryllup med dronning Gertrud i 1170. Uden overdrivelse en af kirkens fornemmeste udsmykninger, og det kan med sikkerhed fastslås, at den er blevet til, samtidig med kirkens opførelse. Kirkens størrelse og stil vidner om at, bygmesteren har været en af rigets ansete mænd. Hvem han har været, ved man blot ikke noget om.\nPå alteret findes et krucifiks af brændt ler, fremstillet af billedhugger Aug. Hassel, på baggrund af en stor portalagtig opbygning, hvortil der tilslutter sig to lavere dørpartier. Det ene tjener som indgang til præsterummet og det andet som nedgang til kirkekælderen. Alterstagerne af messing er fra 1640 og dåbsfadet, også af messing er fra 1600-tallet. Prædikestolen er rund i empirestil fra omkring 1830, af stole er bevaret enkelte gavle fra 1641 øverst i kirken, de øvrige er nyere. Lysekronerne er fra 1967. I tårnrummet findes pulpituret med et orgel på 15 stemmer, 2 manualer og pedal. Orglet er bygget omkring 1953 af Frobenius co.\nVamdrup kirkes ene klokke er ifølge Trap Danmark fra 1435 en minuskelindskrift ”Til ære for den gode, hellige Gregor” samt små relieffer af Jomfru Marie med barnet og pave Gregor. Den anden klokke fra 1969 har indskriften om halsen ”Støbt til Vamdrup kirke år 1969 af N.V. Eijsbouts, Asten, Holland”, på legemet ses Vamdrup Byvåben og modstillet reliefversalerne: ”Ton adventsklokke! / bring bud til slægter/ om ham, der kom og kommer”. Klokken er skænket af daværende Vamdrup Sparekasse 1968.\nDer findes på Vamdrup kirkegård mange bevaringsværdige gravminder, Lokalhistorisk arkiv er i besiddelse af billeder og navne på dem.\nKirken og præstegården. til oversigt\nKirken, Præstegården og Kirkehuset. I forgrunden Skoletandplejen\nVamdrup kirke 1935 til oversigt\nVamdrup kirke 1925 til oversigt\nTårnet blev bygget i 1919. Klokkestablen står endnu på sin plads på bronzealderhøjen.\nPostkortet har fået tilføjet et dannebrogsflag.\nVamdrup kirke 1975 til oversigt\nKirken set fra syd med gravsteder 1990


Lowrance HDS 8 køb og tilbud, Waveinn\nProduktbeskrivelse Lowrance HDS 8\nBeskyttende dækning for HDS 8, HDS 8m.\nBestil dine Lowrance HDS 8 og modtag dem om nogle få dage. De findes i mange størrelser og stort udvalg i farver på vores Lowrance HDS 8, så skynd dig ind og det du står og mangler. Lige nu Lowrance HDS 8 er på lager og prisen er 35.49 $. Med vores store udvalg i Tilbehør, behøver du kun at kigge et sted.\nFunktioner Lowrance HDS 8\nBæredygtighed Lowrance HDS 8


Adria Altea campingvogne 2020 - Køb din Adria TARUP Campingcenter\nTil den prisbevidste campist er Adria Altea en fremragende mulighed. Hvad enten, du er til en lille let campingvogn eller du skal have hele den store familie med, så har Altea programmet 2020 helt sikkert den model, du kan tænke dig. Du kan se alle vores Adria campingvogne her.\nAltea 2020 programmet har 9 forskellige indretninger, både med enkeltseng, dobbeltsenge, og køjer med dobbeltseng. I 2018 blev det standard med elevation i hovedetgærdet og derudover i køjesengene til ungerne. Du kommer heller ikke til at fryse om fødderne i en Adria Altea da alle modellerne har fået elektrisk gulvvarme som standard.\nAdria Altea 361 LH 4Four - 2020\nLængde: 569 cm\nAdria Altea 402 PH - 2020\nEgenvægt: 990 kg\nAdria Altea 432 PX - 2020\nEgenvægt: 1030 kg\nAdria Altea 472 PU - 2020\nEgenvægt: 1060 kg\nAdria Altea 472 PK - 2020\nAdria Altea 492 LU - 2020\nAdria Altea 502 UL - 2020\nLængde: 715 cm\nAdria Altea 542 PK - 2020\nEgenvægt: 1210 kg Supreme model 1260 kg\nAdria Altea 552 PK - 2020


Leadenhancer åbner dine digitale leadkanaler og giver mersalg\nVarme leads til salgsfunktionen\nDerfor Lead tracking\nÅrsagen til lead trackings relevans er at kundernes købsmønster har ændret sig. Gartner Group rapporterer, at ca. 95% af de virksomheder, der besøger et B2B website undlader at give sig til kende. Virksomheder frasorteres idag af potentielle leads, der selv undersøger mulighederne på nettet. Og virksomhederne frasorteres uden at vide, at de er deltagere i en leverandørkvalificering. Leads af i dag tager selv styringen i modsætning til leads af i går, der gav sig til kende ved f.eks. at rekvirere brochurer og materiale.\nanalyser med leadenhancer\nInformationer til salgsfunktionen\nBesøgsinformationer kan prioriteres og sorteres og anvendes i salgsarbejdet med den helt rigtige timing. Besøgsinformationerne udvider din salgsorganisations viden om kunders ønsker og behov.\nI får informationerne på 3 måder:\nbesøgsrapporter via automatisk mail\nlog-in til Leadenhancer\nintegration til CRM-systemet via openAPI eller allerede udviklede apps\nLeadenhancer og mersalg\nLeadenhancer giver dig 3 muligheder for mersalg;\ndu får navne på nye salgsmuligheder i jeres marked (nysalg)\ndu får navne på eksisterende kunder (mersalg og opsalg)\ndu får navne på tidligere kunder (gensalg)\nAlt sammen fordi de virksomheder, der besøger dit website, identificeres via deres ip-adresse, og i real-tid får din salgsfunktion følgende:\nden besøgende virksomheds navn, CVR-nr, branchekode, adresse, telefon mv.\nde sidenavne, som virksomheden har besøgt\ntidsforbruget på hver side\nrækkefølgen af sidebesøg\nAllerede samme dag som et “tracking-script” installeres i kilden på websitet, ser du de virksomheder, både kunder og emner, der leder efter jeres produkter og ydelser. Først og fremmest får du stærkt forøget viden om dine kunders ønsker og behov. Resten er timing og op til din salgsafdeling.\nPrøv det gratis og se alle de besøgende på jeres website. Det er nemt at komme i gang, og der skal måske blot 3 – 4 nye ordrer til på et år til investeringen giver overskud. Timingen for kontakt til de rette virksomheder er altafgørende – udnyt den.\nEr dit website attraktivt?\nDu kan analysere besøgene og få svar:\nnavne på de nuværende kunder som anvender websitet?\nsvarer navnene på de virksomheder og brancher, som besøger de enkelte sider, til jeres forventninger?\nnavne på de virksomheder, som besøger websitet efter et salgsbesøg, kampagner, messer o.l.\nDet handler hele tiden om navngivne virksomheder – ikke statistik.\nKøbe 2.0 køber digital\nEr dine salgsprocesser digitaliseret?\nMødes I digitalt?\nPrøv leadenhancer i 14 dage\nAt bruge lead tracking fra Leadenhancer er ganske enkelt, også i prøveperioden. Du får et script, som du lægger på dit website. Vi holder et møde med dig af ca. 1 – 2 timers varighed, hvor du bliver sat ind i rapporterne og deres anvendelse. Efter de 14 dage mødes vi igen og drøfter resultaterne og mulighederne. Og så er det op til dig at vurdere om Leadenhancer er en god investering.\nDet er meget enkelt – og vi hjælper hele vejen.\n14 dages fri prøveperiode


Apartment Andrei i Medulin til Bedste Pris-garanti | Agoda.com\nApartment Andrei-, Medulin, Medulin, Kroatien, 52203 - Se på kortApartment AndreiSe flere billederSe flere billederSe alle 24 billeder\nMere om Apartment Andrei\nHvis du leder efter et godt beliggende hotel i Medulin, så er Apartment Andrei et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Apartment Andrei tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Hotellet tilbyder sine gæster adgang til et stort udvalg af servicetilbud, som familieværelse, grillfaciliteter. Atmosfæren på Apartment Andrei afspejles på hvert eneste værelse. aircondition, altan/terrasse, fjernsyn, dvd-/cd-afspiller, køleskab er blot nogle af de faciliteter der kan findes på ejendommen. Desuden sikrer hotellets væld af fritidstilbud, at du har rigeligt at foretage dig under dit ophold. Oplev en engageret og professionel service samt det brede udvalg af bekvemmeligheder på Apartment Andrei.


PE-RemoteCare - Systemet til overblik, service og vedligehold\nFlere og flere ting i vores hverdag tilknyttes IOT (internet of things). Hos PE-Redskaber har vi siden midten af 2012 arbejdet målrettet med dette. Med en webbaseret redskabsdatabase kan PE-Redskaber nu tilbyde en endnu bedre service til skoler, efterskoler og idrætsforeninger.\nVi kalder systemet PE-RemoteCare.\nMed denne webbaserede redskabsdatabase kan vi nu tilbyde en endnu bedre service til skoler, efterskoler og idrætsforeninger.\nMængden af gymnastikredskaber og springanlæg er steget markant det sidste årti, og der er mange forskellige redskaber i redskabsrummene.\nDen løbende udskiftning af instruktører, lærere, redskabsansvarlige og bestyrelsesmedlemmer gør det vanskeligt at opretholde den vigtige viden om gymnastikredskabernes antal, værdi, alder, tilstand, brugervejledninger og eventuel slidtage.\nDette gør PE-Redskaber nu noget ved med PE-RemoteCare.\nDet bliver lettere for efterskolen, foreningen eller hallens ledelse, lærer/instruktører eller pedeller at overskue det samlede antal redskaber og ny-værdien af aktiver i redskabsrummet via PE-RemoteCares samlede oversigt.\nPE-RemoteCare håndterer alle redskaber uanset fabrikat.\nDesuden bliver det nemmere, og på sigt billigere, løbende at vedligeholde, reparere og udskifte eventuelle gymnastikredskaber og springanlæg.\nDet er vores erfaring at flere foreninger, haller og skoler er underforsikrede i tilfælde af skade – for eksempel vandskade og brandskade, eller hvem har forsikret det og er det overhovedet forsikret...\nPE-RemoteCare kan oplyse om nypris-værdier samlet eller enkeltvis på de redskaber som skolen, foreningen eller hallen ejer. Disse oplysninger kan let videresendes til forsikringsselskabet, som hermed straks har nypris-værdi, antal, alder og lokation.\nMed PE-RemoteCare er det let for instruktører at indsamle data over jeres redskaber og evt. anmelde en skade eller søge andre oplysninger.\nAlle redskaber bliver gennemgået på stedet af PE-Redskaber. Redskaberne får en mærkat påsat med QR-kode og et ID-nummer.\nMed en mobil-enhed skal man blot scanne QR-koden og taste ID-nummeret, som står på redskabet. Herefter beskrives skaden og et billede af skaden, kan nemt uploades.\nDenne information sendes automatisk til den redskabsansvarlige i foreningen, på skolen eller i hallen.\nDen redskabsansvarlige kan omgående se hvilket redskab det drejer sig om, hvor det er placeret og hvor gammelt det er.\nHerefter kan den redskabsansvarlige hurtigt beslutte hvad der skal gøres eller spørge om råd og vejledning hos PE-Redskaber via PE-RemoteCare.\nMed PE-RemoteCare vil du nemt via din mobil-enhed kunne hente brugermanualer, inspirationsvideoer af redskabsopstillinger og finde reparationsvejledninger.\nMed den brugertilpassede profil vil man også nemt kunne bestille reservedele, hvis dette ønskes muligt.\nVideo af redskabsopstillinger vil løbende blive opdateret i systemet.\nPE-Redskaber kommer på besøg hos jer og registrerer og kategoriserer jeres gymnastikredskaber og springanlæg.\nVi tilbyder en årlig gennemgang og kontrol af jeres redskaber og springanlæg.\nDisse besøg giver i samarbejde med en redskabsansvarlig et godt overblik over tilstanden på jeres udstyr.\nVia den samlede oversigt over redskaber og springanlæg bliver det nu muligt for efterskolens, foreningens eller hallens ledelse at få et godt beslutningsgrundlag til planlægning af fremtidige tiltag i forbindelse med vedligehold, udskiftning og nyindkøb.\nMed PE-RemoteCare er det muligt at få et budget over vedligehold og nyindkøb 5 år frem. Dette budget fornyes hvert år i samarbejde med skolen, foreningen eller hallen.\nPE-RemoteCare opdateres automatisk løbende, således at man altid har den nyeste version.\nDu kan læse mere om PE-RemoteCare ved at downloade en brochure her.


Lejlighed til salg i Roskilde: 68 m2 Lejlighed sælges i Roskilde Roskildevænget\nMøllehusvej, 62 m2\nStenagervej, 55 m2\nEgelykkeparken (2670), 80 m2\nSkovbominde (2670), 100 m2\nSkovbominde (2670), 144 m2\nSkovbominde (2670), 152 m2\nRoskilde: Andre boligtyper\nKildevangsvej: Villa, 171 m2\nKumlehusvej: Villa, 93 m2\nMeldager: Villa, 202 m2\nLejlighed, Roskilde, Roskildevænget - Sælges\nSagsnummer: 5060 Boligtype: Lejlighed Størrelse: 68 m2 Antal værelser: 2 Ledig fra: Nu Salgspris: 1.095.000 kroner Udbetaling: 55.000 Kroner Det er gratis at få adgang til de fleste – men ikke alle - af vores boliger. Denne annonce er ikke aktiv\nFlot 2v lejlighed i Roskilde til salg\nFlot og velholdt 2v lejlighed til salg i det attraktive E/F Roskildehave. Lejligheden ligger centralt med kun 10 min. gang til Roskilde Station, og busstop umiddelbart ved døren (bus til Stationen og Roskilde Universitet).\nLejligheden er nymalet og i usædvanlig fin stand, og ligger på 1. sal i roligt område, med udsigt til grønne områder.\nLejligheden er på 68 m2 inkl. 6 m2 ny inddækket altan med skyderuder. Indeholder stor stue på 23 m2, soveværelse, entré, badeværelse med helt nyt sanitet, samt nyt Ikea køkken i lys birk. Alle hvidevarer medfølger. Gulvene er smukt afhøvlede og lakerede aske parket. Altanne er stor, giver meget lys og sparer på varmen. Lav varmeregning og fællesudgifter, kun 1 lån med lav restgæld i den fælles Ejerforening.\nHusdyr er tilladt i ejendommen. Gratis parkering ved ejendommen.\nLejlighed i Greve: Vi har sørget for de hyggelige rammer og den behagelige atmosfære - sørger du så for Webergrillen og sommerblomsterne? Foråret er kommet, græsset gror, løg...\nLejlighed på Skovbominde, Greve\nFlot, lys bolig!: INDRETNING;\n2 rummelige soveværelser, opholdsstue med udgang til have/terrasse, lækkert køkken/alrum, badeværelse samt entre. Husene er forsynet med komfur, kø...\nSkøn bolig i attraktivt område!: 4 rummelige soveværelser, opholdsstue med udgang til have/terrasse, lækkert køkken/alrum samt entre. Husene er forsynet med komfur, køl/frys og opvaskemaskine.\nSkøn bolig!: INDRETNING;\n4 rummelige soveværelser, opholdsstue med udgang til have/terrasse, lækkert køkken/alrum, 2 badeværelser samt entre. Husene er forsynet med komfur,...\nLækker bolig!: INDRETNING;\nMasser af jord - masser af plads - masser af muligheder.: Drømmer du om et liv på landet, ja få finder du ofte en del gamle nedslidte landejendomme, som ligger forkert i forhold til sol og udsigt. Men denne ejendom, so...\nKender du den fredede Ramsødal?: Kender du den fredede Ramsødal? Hvis du gør, så ved du også at denne ejendom er noget helt særligt og har en yderst attraktiv beliggenhed. Hvis du ikke gør, så ...\nVilla i Roskilde: Fascinerende 1 plans villa i Svogerslev ved Roskilde\nHyggelige Svogerslev By har meget at byde på. Byen i sig selv er skøn med gadekær og kirke. Herudover ...\n62 m2 lejlighed til salg på Møllehusvej\nLejlighed på Stenagervej, Roskilde\n55 m2 lejlighed til salg på Stenagervej\nSøger du Lejlighed i Roskilde? Boligdeal.dk er Danmarks store portal for udlejning og salg af Lejlighed og andre boligtyper. Boligdeal bruges af både ejendomsselskaber, ejendomsmæglere og private til at udleje og sælge boliger - herunder Lejlighed i Roskilde.\nSe også:Lejlighed til leje eller salg i Roskilde…Lejlighed til leje eller salg i Region Sjælland…\nHerunder er du en beskrivelse af vores cookiepolitik:1: En cookie er en lille fil der gemmes på brugerens computer i forbindelse med brug af en hjemmeside. Filen har oplysninger om brugerens valg og brug af sitet, og kan bruges til at sikre en optimal brugeroplevelse på hjemmesiden. Mange hjemmesider fungerer ikke ordentligt uden cookies, eksempelvis fordi man uden cookies skal indtaste de samme oplysninger eller klikke på de samme links igen og igen. Det gælder også Boligønsker.dk og Boligdeal.dk . 2: Du kan slette eller redigere dine cookies, og styre hvordan cookies bruges på din computer, via de fleste browsere. Det gøres som regel under Indstillinger i browseren. Hvis du bruger Boligønsker.dk og Boligdeal.dk uden at ændre dine cookieindstillinger i browseren, går vi ud fra, at du gerne vil anvende alle cookies på Boligønsker.dk og Boligdeal.dk. Boligønsker.dk og Boligdeal.dk vil ikke fungere optimalt, og det vil kunne resultere i fejl på siderne, hvis du begrænser brugen af cookies på dette site.


Pia Bragen Askholm (PIA) - Billund Air Center\nPia Bragen Askholm (PIA)\nYou are here: Home / Pia Bragen Askholm (PIA)\nUdover at være Billund Air Centers accountable manager er jeg også medejer og stifter af virksomheden. Jeg er oprindeligt uddannet inden for hotel- og restaurationsbranchen og har også beskæftiget mig med biludlejning.\nFor mange år siden tog jeg privatflyvercertifikat til flyvemaskine, og den fælles interesse for flyvning blev for Jørn og mig starten på virksomheden Billund Air Center.\nVi startede i 1990 i et lille lejet lokale og med kun en enkelt flyvemaskine. Jeg passede telefon og regnskab, og Jørn fløj med eleverne. Opgaverne i dag er næsten de samme, men med den store forskel, at vi nu er assisteret af et fantastisk personale. Flere af vores medarbejdere har arbejdet her i mange år, og vi føler os meget privilegerede over at være omgivet af så dygtige og loyale medarbejdere.\nEn anden vigtig ting for os er en sund økonomi. Virksomheden investerer kun i nyt udstyr med økonomiske midler, som vi har sparet op. Derfor er alle vores luftfartøjer, simulatorer og bygninger gældfrie. Det betyder at vi kan sove godt om natten, og ikke mindst betyder det, at også vores elever kan føle sig helt trygge ved at vælge Billund Air Center som deres skole.\nDagligdagen på skolen holder jeg meget af. Skolen har en god atmosfære, og der er altid en frisk og uhøjtidelig tone imellem elever og medarbejdere. Hyggeligt er det også, at mange af skolens tidligere elever holder kontakten til os, så vi på den måde kan følge dem rundt i verden i deres spændende jobs. Og så er det da sjovt, når det på vores ferier til syden ofte er tidligere BAC-elever, som bemander cockpittet i charterflyet – så bliver man lidt stolt ; )\nLars Kristensen (LAK)Jørn Askholm (JAS)


Hyundai i10 | Oplev den rummelige mikrobil | Hyundai Danmark\nÅrets Bedste Mikrobil 2022\nVist med ekstraudstyr, forbrug 18,5-20,8 km/l (WLTP), .\nHyundai i10 er vores mindste bil, men lad dig ikke narre af størrelsen. Med i10 får du nemlig en bil, der både er rummelig, sjov at køre og friskt udstyret. Der er god plads i kabinen, bagagerummet er et af de største i klassen af mikrobiler, og den fås med anhængertræk og må trække op til 300 kg. Den er nem at parkere og manøvrere og egner sig godt til både lange og korte ture. Den er desuden perfekt som bil nummer to.\n"Fabelagtig lille pakke"\nHyundai i10 er for 2. år i streg kåret som Årets Bedste Mikrobil af Kuffert & Kørehandsker. Og det forstår vi godt! i10 er nemlig en fornuftig bil til billige penge. Den føles med sin rummelighed slet ikke som en mikrobil.\nI linket nedenfor kan du se, hvordan Motorjournalist, Henrik Drebolt, lægger vægt på bl.a. i10's omfattende digitale pakke og utrolig gode totaløkonomi, når han udnævner i10 som Årets Bedste Mikrobil 2022.\nSe udnævnelse på YouTube\nEt dristigt look\ni10 har et dynamisk look, som straks fanger dit blik med dens flydende linjer og bemærkelsesværdige kontraster. Foran efterlader den brede, sorte kølergrill og de smukt formede forlygter et meget sporty førstehåndsindtryk. Og indvendigt i den stilfulde kabine byder friske mønstre, teksturer og den nyeste multimedieteknologi dig velkommen.\ni10 kommer med en 1.0-motor, der har en god brændstoføkonomi og lavere CO2-udledning. i10 kommer også med en automatiseret manuel gearkasse, der kan betragtes som en mellemting mellem en manuel og en automatisk gearkasse.\nSom én af de eneste biler i sin klasse kommer i10 med næsten alt tilgængeligt sikkerhedsudstyr som standard. Du får bl.a. automatisk nødbremse med fodgængergenkendelse, som virker fra 8 km/t op til 156 km/t.\nVia en app kan du styre forskellige funktioner og få information om bilens placering, brændstofniveau m.m. (ekstraudstyr).\nSom én af de eneste i sin klasse tilbyder Hyundai i10 varme i rattet (afhængig af variant). Det er skønt at mærke varmen fordele sig i det lækre rat på kolde dage. En komfort, som man nødigt vil undvære, når man først har prøvet det.\n"Der er ingen tvivl om, at Hyundai i10 tog fusen på mig i løbet af testugen, og med de mange plusser, som jeg fremhæver, så står i10 i min optik lige nu som den stærkeste spiller i feltet."\n"...ingen af konkurrenterne når i10 til sokkeholderne, når vi ser på standardmonteret sikkerhedsudstyr."\n"Den er kort sagt imponerende."\n"Ingen anden mikrobil kan alt det, i10 kan."\nTag Hyundai i10 til næste niveau med iøjnefaldende designelementer, som er inspireret af den højtydende N-serie. Udover unikke detaljer tilbyder i10 N Line også en mere sportslig køreoplevelse med en 1.0-liters turbomotor på 100 hk.\nSom alle andre Hyundai-modeller er den helt nye i10 fremstillet ud fra de højest mulige kvalitetsstandarder. Og vi står inde for denne kvalitet med 5 års garanti uden kilometerbegrænsning, så du kan nyde det, du elsker i livet, uden at skulle bekymre dig om din bil. Glæd dig over den ro i sindet, som én af bilbranchens bedste garantier giver dig – som standard.